stanford-oval/wikipedia huggingface dataset:
גואה גיל
מוזיקה

מערכות הדיג'יי של גואה גיל שמשו אותו ככלי נגינה לכל דבר, כחלק מהרכב או כחלק ממופעי היחיד שלו. מופעי הדיג'יי של גואה גיל התאפיינו בעיקר באורכם היוצא דופן, לעיתים הם נמשכו מעל 24 שעות. מבחר רצועות ה-DJ כללו כל סוג של מוזיקת גואה טרנס וטראנס פסיכדלי. נעשה שימוש גם בכלי מוזיקת אמביינט האלקטרוניים. גואה גיל השתמש בתחילה בקלטות מסוג קומפקט דיסק כאמצעי השמעה ולאחר מכן, בקלטות אודיו דיגיטליות, אותן ניתן להשמיע בווקמן.
מוזיקה > דיסקוגרפיה > אלבומי DJ Mix

1995: Spiritual Trance (Javelin Ltd/Fairway Records)
1996: Spiritual Trance Vol. 2 (Javelin Ltd/Fairway Records)
1996: Deck Wizards: Goa Gil / Kosmokrator (Psychic Deli)
1996: Earth (White Label)
1998: Forest Of The Saints (Avatar Records/NMC Music, Israel)
1998: Non Stop Trance Party (Super Metro Music)
1999: Na-Ma-Shi-Va-Ya – Mixed Live In Goa March ’99 (White Label)
2000: Mixed Live In Goa 2000 (White Label)
2000: Cyber Baba 2000 (Phonokol)
2002: Mahashivaratri – Mixed Live In Goa 2002 (White Label)
2003: Towards The One (Avatar Records/NMC Music, Israel)
2005: Karmageddon (Avatar Records)
2007: Worldbridger (Avatar Records)
2009: Kali Yuga (Avatar Records)
2012: Shri Maharaj (Avatar Records)
2014: Music Baba (Avatar Records)
2017: Postcard From Kali (Xexify Records)
2019: Har Har Mahadev (Alice D Records)
2022: Postcard From Kali 2 (Xexify Records)
מוזיקה > דיסקוגרפיה > אלבומים

1990: Possessed (KK Records)
1992: Insane (KK Records)
1995: Silicon Civilisation (KK Records)
1996: Best Of… Compilation (KK Records)
1998: Kode IV @ Burning Man (Ceiba Records)
מוזיקה > דיסקוגרפיה > סינגלים

1989: Kode IV (White Label)
1991: Scratch Attack (KK Records)
1991: Insane (KK Records)
1991: Final Demonic Madness Cut (KK Records)
1991: DJ Only Remixes (KK Records)
1994: Faust (KK Records)
1994: Dissolve (KK Records)
1995: Near To The Divine (KK Records)
1991: Cyber Baba 2000 (KK Records)
מוזיקה > דיסקוגרפיה > אלבומים במסגרת הרכב Nommos

הרכב Nommos כלל את גואה גיל ואשתו אריאן (Ariane MacAvoy).
2004: Digitaria (Avatar Records)
2006: Primal Meltdown (Avatar Records)
הערות שוליים

↑  Goa Gil Biography, Artistdirect.com
↑  "In Time Out: Mumbai and Goa. Time Out Guides Ltd. London. 2011 pg. 184
1 2 3  מערכת האתר, גואה גיל בישראל - 30.06.18, באתר MesibaTube | קהילת הטראנס של ישראל, ‏2018-06-03
↑  Interview with Goa Gil, www.goagil.com
↑  Michael Gosney. Radio-V interview with mangalanand Gil (אורכב 28.09.2007 בארכיון Wayback Machine), Beam Magazine, accessed Nov 16, 2010.
↑  The Nommos, SoundCloud (באנגלית)
↑  The Nommos, Goa Gil & Ariane Nimba, www.facebook.com
↑  Cancer Update #1 - March 27, 2023, נבדק ב-2023-11-05
↑  Tagat, Anurag (2023-10-27). "Psytrance Pioneer Goa Gil Dead at 72". Rolling Stone India (באנגלית אמריקאית). נבדק ב-2023-10-27.
↑  Luca, GOA GIL: An Interview with the Master Magus, mushroom-magazine.com, ‏2015-08-12 (באנגלית אמריקאית)
↑  Interview with Goa Gil, www.goagil.com
| --- | --- |
בקרת זהויות :  NLI: 987007310165105171  MusicBrainz: 3c752f34-4079-4895-b2aa-63eacf197e2f  VIAF: 297959727   WorldCat (עם VIAF): 297959727 
גואה גיל בסרט ההיפי האחרון עומד ב-2001
ג'ף רסקין

ג'ף רסקין מחזיק בדגם של Canon Cat
ג'ף רסקין (באנגלית: Jef Raskin)‏ (9 במרץ 1943 - 26 בפברואר 2005) היה מומחה יהודי-אמריקאי לאינטראקציה בין בני אדם למחשב. רסקין מוכר בהיותו מייסד פרויקט מקינטוש עבור חברת אפל בשנות ה-70 המאוחרות.
שנותיו המוקדמות

רסקין נולד בעיר ניו יורק בניו יורק, ארצות הברית. הוא קיבל תארים ראשונים במתמטיקה ובפילוסופיה מאוניברסיטת סטוני ברוק. ב-1967 קיבל רסקין תואר שני במדעי המחשב מאוניברסיטת פנסילבניה. תוכנת המחשב הראשונה שלו, תוכנת מוזיקה, הייתה חלק מהמחקר שלו בלימודי התואר השני.
מאוחר יותר למד רסקין בתוכנית לימודים לתארים מתקדמים במוזיקה באוניברסיטת קליפורניה בסן דייגו, אך הפסיק את לימודיו כדי ללמד שם אמנות, צילום ומדעי המחשב, כמרצה בכיר משנת 1970 ועד 1974. לעיתים היה כותב בכתבי-עת בנושא מחשבים, כדוגמת Dr. Dobb's Journal.
עבודתו באפל

רסקין פגש לראשונה את סטיב ג'ובס וסטיב ווזניאק (מייסדי חברת אפל) בהצגת הבכורה של המחשב האישי Apple II ב"יריד המחשבים של החוף המערבי" שהתקיים אז בפעם הראשונה. ג'ובס שכר את שירותיו כדי שיכתוב את מדריך השימוש ל-Apple II BASIC Programming. בינואר 1978 הצטרף רסקין לאפל כמנהל הפרסום, והיה העובד ה-31 של החברה. לאחר זמן מה הוא המשיך בתור מנהל פרסומים וסיקור מוצרים חדשים, ובנוסף עבד על תהליך האריזה.
מתוך אחריותו לתיעוד ובחינה, היה רסקין בעל השפעה רבה בתכנון המוקדם של הפרויקטים. מכיוון ש-Apple II הציג תווים רק במסך של 80 עמודות, המחלקה שלו השתמשה ב-Polymorphic Systems 8813 (מכונה מבוססת אינטל המריצה CP/M), לכתיבת מסמכים; מה שזירז את פיתוח כרטיסי התצוגה של 80 עמודות והתאמת עורך טקסט ל-Apple II. הניסיון שלו כבוחן Applesoft BASIC נתן לו את ההשראה לעיצוב מוצר מתחרה, Notzo BASIC אשר אף פעם לא יושם. כאשר ווזניאק פיתח את כונן הדיסקים הראשון ל-Apple II, רסקין חידש את הקשרים שלו עם אוניברסיטת קליפורניה ועודד אותם להמיר את מערכת ההפעלה UCSD Pascal System (הכוללת גרסה של שפת התכנות פסקל) ל-Apple II, אשר אפל לאחר מכן השיקה כ-Apple Pascal. במשך מספר שנים, עורך הטקסט של Apple Pascal עבד על Apple II ו-Apple III.
חיים אישיים

בשנת 1982 התחתן רסקין עם לינדה ס. בלום. נולדו להם 3 ילדים יחד - אזה, אביבה ואיניא.
בדצמבר 2004 אובחן רסקין ונמצא חולה בסרטן הלבלב, הוא נפטר ב-26 בפברואר 2005 בפסיפיקה, קליפורניה בגיל 62.
גבעות מקדונלד

| --- | --- |

 מידע כללי
 גובה:  277 מ' 
 מיקום:  אזור הברית האנטארקטית,
 רכס הרים:  רכס אסגארד 
 קואורדינטות:  77°33′S 163°21′E﻿ / ﻿77.55°S 163.35°E﻿ / -77.55; 163.35
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעות מקדונלד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעות מקדונלד
 
גבעות מקדולנד (באנגלית: MacDonald Hills) הן קבוצת גבעות ברכס אסגארד, בארץ ויקטוריה שבאנטארקטיקה.
גאוגרפיה

הגבעות הן סלעיות, חשופות מקרח.
הגבעות מצויות ממזרח לקרחון חבר העמים, ומצפון לעמק טיילור.
שיא גובהן של הגבעות בהר קולמן, שגובהו 1,100 מטרים מעל פני הים. גובהן הממוצע של הגבעות 277 מטרים מעל פני הים.
גאוגרפיה > הפסגות העיקריות

הר קולמן
גבעת הארפ
הר נוקס
היסטוריה > מקור השם

שמן של הגבעות ניתן להן על ידי הוועדה המייעצת לשמות אנטארקטיים בשנת 1997.
הגבעות נקראות על שם ויליאם ר. מקדולנד (William R. MacDonald), שהיה מנהל הפעילות הבינלאומית של הסקר הגאולוגי של ארצות הברית.
ראו גם

פסגת מקדולנד
הערות שוליים

1 2 3 4 5 6  מידע גאוגרפי והיסטורי
↑  מידע גאוגרפי
| אתרים ברכס אסגארד |
| --- | --- | --- |
| הרים | אוטגארד • אובליסק • אודין • אוליבר • בול • גרנדל • דרבי • האריס • הארפ • הול • וולגר • לוקי • ליונס • מטרהורן • נוקס • פונדר • פנורמה • פריה • פרק • קולמן • ת'ור |  |
| רכסי הרים | אינלנד פורטס • גבעות מקדונלד • רכס פלינט |  |
| מצוקים | הות'ם |  |
| עמקים | טירול • יוטונהיים • ניבלונגן • פירס • פנריר |  |
| קרחונים | אלבריך • ביאוולף • חבר העמים • פאונטיין • קונרואו • קטספו • ריפיטר |  |
גברת ליום אחד

| --- | --- |
כרזת הסרט "גברת ליום אחד"
כרזת הסרט "גברת ליום אחד"
 מבוסס על:  סיפור קצר מאת דמון ראניון
 בימוי:  פרנק קפרה 
 הופק בידי:  פרנק קפרה 
 תסריט:  האל קנטר, הארי טוגאנד
 עריכה:  פרנק קלר 
 שחקנים ראשיים:  גלן פורד הופ לאנג בטי דייוויס פיטר פאלק ארתור או'קונל אן-מרגרט
 מוזיקה:  וולטר שרף 
 צילום:  רוברט ג'י. ברונר 
 מדינה:  ארצות הברית 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  19 בדצמבר 1961
 משך הקרנה:  136 דקות
 שפת הסרט:  אנגלית 
 סוגה:  סרט דרמה 
 תקציב:  2,900,000‏$
 הכנסות:  2,500,000‏$
 דף הסרט ב־IMDb
 
גברת ליום אחד (באנגלית: Pocketful of Miracles) הוא סרט קומדיה אמריקאי משנת 1961 בבימויו ובהפקתו של פרנק קפרה. התסריט מבוסס על סיפור קצר של דמון ראניון "Madame La Gimp".
הגרסה הראשונה הופקה ב-1933 גם כן בבימויו של פרנק קפרה בשם: Lady for a Day (גברת ליום אחד - שם שניתן בישראל גם לגרסה השנייה). זה היה סרטו האחרון של קפרה.
הסיפור הוא אופייני לראניון שתיאר גנגסטרים עם רגשות חמלה אנושיים. התפקיד הראשי הוצע לפרנק סינטרה, קירק דאגלס, דין מרטין וג'קי גליסון אבל הם דחו את ההעצה. לבסוף זכה בתפקיד גלן פורד לאחר שהסכים להשקיע בהפקה 350,000 דולר.
זו הייתה הופעת הבכורה של אן-מרגרט ואחד התפקידים הגדולים האחרונים של בטי דייוויס. העלילה מתרחשת בשנות ה-30 בניו יורק ומתארת חיי העולם התחתון ומלחמות הגנגסטרים על השליטה בעיר.
גלן פורד זכה בפרס גלובוס הזהב לשחקן הטוב ביותר - סרט קומדיה או מוזיקלי. בטי דייוויס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. פיטר פאלק היה מועמד לפרס אוסקר לשחקן המשנה הטוב ביותר אך הפסיד לג'ורג' צ'קיריס בסרט סיפור הפרברים.
תקציר העלילה

דייב "הגנדרן" (Dave the Dude) (גלן פורד) הוא גנגסטר מצליח בניו יורק. הוא מפעיל מועדון לילה בו מופיעה חברתו קוויני (הופ לאנג) ו"עסקים" נוספים. הוא נעזר בעוזרו הנאמן "ג'וי בוי" (פיטר פאלק) אך את הצלחותיו הוא זוקף לתפוחים שהוא קונה מאנני שהצילו אותו מחיסול וגרמו להצלחתו בעסקיו.
אנני (בטי דייוויס) היא רוכלת רחוב המתפרנסת ממכירת תפוחי עץ ולכן ידועה בעיר בשם Apple Annie. היא אלכוהוליסטית, מסתובבת בבגדים בלויים וחברה של הקבצנים ובעלי המום בעיר. דייב "הגנדרן" הוא לקוח קבוע שלה ולא יוצא לשום פעולה עסקית לפני שקנה ממנה תפוח יפה ואדום.
לאנני יש בת בשם לואיז (אן-מרגרט) שנולדה מחוץ לנישואים ונשלחה בגיל צעיר להתחנך בספרד. כעת היא מאורסת לקרלוס שאביו הוא רוזן ספרדי (ארתור או'קונל). במשך השנים מנהלת אנני קשר מכתבים עם בתה ומתארת את עצמה כאשת חברה עשירה המתגוררת במלון יוקרה בעיר. את נייר המכתבים של בית המלון מספק לה ידיד העובד במלון והוא גם מעביר לה את המכתבים המגיעים לשם על שמה.
יום אחד מקבלת אנני מכתב מבתה המודיעה לה כי היא עומדת להגיע לניו יורק עם ארוסה קרלוס ואביו הרוזן רומרו. אנני מתעלפת ברחוב ומובאית לחדרה הדל שם היא שוכבת ושותה אלכוהול ביודעה שאם תגלה לואיז מי היא, יחול הקץ על נישואיה ועתידה.
בינתיים מחפש דייב את אנני. הוא זקוק לתפוח ממנה היות שהוא הולך להתעמת עם הגנגסטר דארסי שרוצה גם הוא להשתלט על ניו יורק. הוא מגיע לחדרה רואה ושומע על מצבה, לוקח תפוח וממהר לפגישה עם דארסי. לאחר שהוא מתעמת עם דארסי בהצלחה אמונתו בתפוח העץ מתחזקת.
בעזרתה של קוויני הם שוכרים לאנני חדר במלון מפואר ובעזרת מאפרים ומלבישים הופכת אנני לליידי מצודדת. דייב מצמיד לה את הנוכל "השופט" הנרי בלייק (תומאס מיצ'ל) בתור "בעל".
לאחר הפגישה הנרגשת מבקש הרוזן לערוך להם קבלת פנים כראוי לאשת חברה. דייב מגייס את חבריו הנוכלים, מלביש אותם בבגדי נשף ומלמד אותם נימוסי השתחוות. בינתיים הוא גורם להיעלמותם של שלושה כתבים ש"מרחרחים" יותר מדי. ראש העירייה ומושל המדינה לוחצים על מפקד המשטרה שימצא את הכתבים. מפקד המשטרה בא למקום קבלת הפנים ומבקש לעצור את דייב. דייב אומר לו שהכתבים בידו אך כדי שישחררם הוא מבקש לדבר קודם עם ראש העיר. לאחר ויכוח הוא מובא לראש העיר ומסביר לו את כל העניין.
בינתיים קבלת הפנים נדחית ואנני מרגישה שהמצב אבוד. היא מתחילה להתוודות לפני לואיז אך לפתע נשמע רעש ונכנסת שיירת אורחים שבראשם מפקד המשטרה, ראש העיר ומושל המדינה. הם מברכים את אנני כאילו שהם מכירים ותיקים. המבצע הושלם בהצלחה והזוג המאושר והרוזן מפליגים בחזרה לספרד.
ג'רי בנטלי

| --- | --- |

 לידה:  12 בדצמבר 1949 ברמינגהאם, ארצות הברית 
 פטירה:  15 ביולי 2012 (בגיל 62) 
 ענף מדעי:  תולדות האנושות 
 מקום לימודים:  אוניברסיטת מינסוטה  אוניברסיטת טנסי 
 מוסדות:  אוניברסיטת הוואי 
 
ג'רי ה. בנטלי (אנגלית: Jerry H. Bentley‏; 1949 - 15 ביולי 2012) היה היסטוריון אמריקאי ופרופסור להיסטוריה באוניברסיטת הוואי. מייסד ועורכו הראשון של כתב העת "Journal of World History".
בנטלי נולד בברמינגהאם, סיים תואר ראשון מאוניברסיטת טנסי בשנת 1971, ותואר שני (1974) ודוקטורט (1976) מאוניברסיטת מינסוטה. בשנת 1976 החל ללמד באוניברסיטת הוואי, בשנת 1982 מונה לפרופסור חבר ובשנת 1987 מונה לפרופסור מן המניין. בשנת 1990 היה ממיסדי כתב העת "Journal of World History" והיה עורכו הראשון.
מספריו

Humanists and Holy Writ: New Testament Scholarship in the Renaissance (Princeton: Princeton University Press, 1983)
Politics and Culture in Renaissance Naples (Princeton: Princeton University Press, 1987)
Old World Encounters: Cross-Cultural Contacts and Exchanges in Pre-Modern Times (New York: Oxford University Press, 1993)
(with Herbert F. Ziegler) Traditions and Encounters: A Global Perspective on the Past (Boston: McGraw-Hill, 2000); second edition (Boston: McGraw-Hill, 2003)
גבעות פאנזאריני

| --- | --- |
אין תמונה חופשית
 מידע כללי
 על שם:  Rodolfo Panzarini 
 מיקום:  אזור הברית האנטארקטית,
 רכס הרים:  רכס ארגנטינה 
 קואורדינטות:  82°10′00″S 41°30′00″W﻿ / ﻿82.1667°S 41.5°W﻿ / -82.1667; -41.5
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעות פאנזאריני(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעות פאנזאריני
 
גבעות פאנזאריני (באנגלית: Panzarini Hills) היא קבוצה של גבעות המהוות את צפון רכס ארגנטינה, בהרי פנסקולה בארץ המלכה אליזבת שבאנטארקטיקה.
הגבעות ממוקמות מצפון לקרחון סן מרטין.
היסטוריה > גילוי ומיפוי הגבעות

הגבעות מופו על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1956–1967.
היסטוריה > מקור השם

שמן של הגבעות ניתן להן על ידי הוועדה המייעצת לשמות אנטארקטיים.
הגבעות נקראו על שמו של אדמירל רדולפו נ. פאנזאריני (Admiral Rodolfo N. Panzarini), מנהל המכון האנטארקטי הארגנטיני באותה עת.
גאוגרפיה

בגבעות מצויים האתרים הבאים:
סלע ארטה
נונאטאק ארקונדו
נונאטאק ג'ירו
נונאטאק וקה
הר ספאן
נונאטאק סוארז
הר פררה
הנקודה הגבוהה ביותר בגבעות היא בהר ספאן, שגובהו 880 מטרים מעל פני הים. הר זה הוא הגבוה בהרי רכס ארגנטינה.
לקריאה נוספת

• Gunter Faure, Teresa M. Mensing, , P 246
הערות שוליים

1 2 3 4 5  מידע גאוגרפי והיסטורי
↑  לפי מקור אחר תצלומי האוויר בוצעו על ידי צי ארצות הברית בשנים 1956–1957 ו-1967
↑  הר ספאן באתר הגאזט האנטארקטי המשווה SCAR של ממשלת אוסטרליה
| רכס פורסטל |
| --- | --- | --- |
| רכסים | שלוחת אבלה |  |
| הרים | הר לצ'נר |  |
| פסגות | דירדאל • ואטס • פיירל |  |
| מצוקים | מצוק קמפ • סלע קואל |  |
| נונאטאקים | אקרמן • בלאנט • ואנגאד |  |
| קרחונים | צ'יימברס |  |
| שדות שלג | מידיאן • סאלי |  |
| מסיב דופק |
| --- | --- | --- |
| קרחונים | אדג' |  |
| עמקים | עמק דייוויס (אנטארקטיקה) |  |
| הרים | אינגלנד • ווקר • נויברג |  |
| נונאטאקים | בראון • ראושיו |  |
| אגמים | אגם פורלידס |  |
| מצוקים | מצוק פורלידס |  |
| מצוקי בוייד | נונאטאק קוקס • סלע רנקין |  |
| אתרים נוספים בהרי פנסקולה |
| --- | --- | --- |
| קרחונים | קרחון אקדמי |  |
| מפלי קרח וזרמי קרח | מפל הקרח אמונדסן • זרם הקרח פאונדיישן |  |
| רמות | מישור אירקווי |  |
| הרים וגבעות | גבעות הימלברג • מסיב פורד • פסגות קסטר |  |
| נונאטאקים ומצוקים | סלעי אדג' • נונאטאק פרל |  |
גברת טועמת תה

גברת טועמת תה הוא מבחן רנדומלי מפורסם, בתחום תכנון הניסויים בסטטיסטיקה, אותו הגה רונלד פישר וכתב עליו בספרו "The design of Experiments" שפורסם בשנת 1935. ניסוי זה הוא התיאור הראשוני של מושג השערת האפס לפי פישר. תיאור הניסוי לפי פישר אורך פחות מעשרה עמודים וידוע בשל פשטותו ושלמותו ביחס למונחים, חישובים ותכנון הניסוי. הדוגמה מבוססת באופן חלקי על אירוע בחייו של פישר. המבחן שהשתמש בו נקרא היום המבחן המדויק של פישר.
פרטי הניסוי

הגברת המדוברת טענה שאם מעמידים בפניה כוס של תה בחלב, היא יכולה לזהות האם המשקה הוכן על ידי מזיגת תה לחלב או חלב לתה. פישר הציע לתת לה 8 כוסות, 4 מכל סוג, בסדר אקראי. השערת האפס הייתה שהגברת לא תדע להבדיל בין שני הסוגים (גישתו המוקדמת של פישר לא עסקה בהשערה האלטרנטיבית). סטטיסטי המבחן היה מספר הניחושים הנכונים. ההתפלגות של הסטטיסטי היא התפלגות היפרגאומטרית: מספר האפשרויות לבחירת 4 כוסות מתוך 8, ללא חשיבות לסדר, היא המקדם הבינומי  {\frac {8!}{4!(8-4)!}}=70. אם הגברת בוחרת את 4 הכוסות שבהם נמזג התה ראשון, יש סיכוי של 1/70 שהיא צודקת לחלוטין; סיכוי של 16/70 שהיא צודקת בשלוש כוסות; סיכוי של 36/70 שהיא צודקת בשתי כוסות; סיכוי של 16/70 שהיא צודקת בכוס אחת בלבד; וסיכוי של 1/70 שהיא טועה לחלוטין.
אזור הדחייה של המבחן, הוא המקרה היחיד בו היו 4 הצלחות, כלומר הגברת בחרה את 4 הכוסות נכונה (לפי רמת מובהקות מבחן של 5%: שכן, %α=5% > 1/70≈1.4). פישר היה מוכן לדחות את השערת האפס (ולקבל את הטענה שהגברת יודעת לזהות את הכוסות שבהן נמזג התה ראשון), אם ורק אם הגברת סיווגה נכונה את כל 8 הכוסות.
לקריאה נוספת

יש בעיה! חידות למחשבה, הוצאת ספרית פועלים והקיבוץ המאוחד, 2013, פרק 3.14 - "הגברת טועמת התה (והאדון טועם היין)", עמ' 50.
גליל ארקטי

| --- | --- |

פרוסות של גליל ארקטי המוגשת עם תות שדה.
 
 מאכלים
 סוג:  קינוח 
 מוצא:  הממלכה המאוחדת 
 מרכיבים עיקריים:  עוגת ספוג 
 
גליל ארקטי או ארקטיק רול (באנגלית: Arctic roll) הוא קינוח בריטי העשוי רולדה של עוגת ספוג דקה הממולאת בגלידת וניל. בין העוגה והגלידה מפרידה שיכבה דקה של ריבת תות שדה. ישנה גרסה של המוצר ובה גלידת שוקולד.
הקינוח הומצא בשנות ה-50 של המאה ה-20 על ידי עורך הדין הצ'כי ד"ר ארנסט ולדן (Ernest Velden), אשר היגר לבריטניה בשנת 1939 כשהוא נמלט מפני הנאצים. בשנת 1940 הקים ולדן מפעל לגלידה והחל לפתח מוצרים שונים. לימים, זכה ולדן בתואר אבירות על הישגיו.
יצור הגליל הארקטי החל באופן מסחרי בשנת 1958 והקינוח זכה לפופולריות רבה באנגליה, כאשר חנויות מקומיות רבות ברחבי אנגליה יצרו גרסאות מקומיות. פופולריות המוצר הגיעה לשיאה בשנות ה-80 של המאה ה-20 (בתקופה זו נמכרו באנגליה מדי חודש מוצרים, שלו היו שמים אותם זה אחר זה, היה אורכם מגיע ל-40 קילומטרים). בשנות ה-90 של המאה ה-20 פחתה פופולריות המוצר, וייצורו הופסק.
בשנת 2008, בעקבות גל של נוסטלגיה, החל ייצור מסחרי מחודש של הקינוח, ופופולריותו שבה. במחצית הראשונה של שנת 2009 נמכרו 3 מיליון מוצרים (שלו היו מונחים זה לצד זה היה אורכם מגיע ל-400 קילומטרים).
ג'פאן ריילוויז

| --- | --- |

 נתונים כלליים
 תקופת הפעילות:  1 באפריל 1987 – הווה (37 שנים) 
 ענפי תעשייה:  תעשיית הרכבות, תחבורה מסילתית 
 
ג'פאן ריילוויז גרופ, ידועה יותר בשם JR (ביפנית: JRグループ) היא קבוצה של שבע חברות שהשתלטו על כל נכסיה של חברת הרכבות הלאומית של יפן ב-1 באפריל 1987.
ג'פאן ריילוויז שוכנת בליבה של מערכת הרכבות של יפן, והיא מפעילה חלק גדול מקווי הרכבות הבין-עירוניים והעירוניים במדינה.
חברות

את הקבוצה מרכיבות שבע חברות המספקות שירותי רכבות, ועוד שתיים נוספות שלא מספקות שירותים. החברות המפעילות מתחלקות לשש חברות של רכבות נוסעים, וחברה אחת העוסקת בשינוע. בניגוד לקבוצות אחרות, החברות המרכיבות את ג'פאן ריילוויז פועלות באופן עצמאי, ואין לקבוצה משרד מרכזי אחד או חברת החזקות המכתיבה מדיניות עסקית.
שש החברות הנותנות שירותי רכבות נוסעים מתחלקות ביניהן על פי אזורי המדינה, אם כי לעיתים חורגות רכבות אחדות, בעיקר בקווים ארוכים, מתחומי פעילותן. חברת רכבות המשא של יפן, מפעילה את כל מערך רכבות המשא במדינה. בנוסף, שתי החברות שאינן מספקות שירותי רכבות הן המכון למחקר טכני של רכבות ומערכות מידע לרכבות. לכל אחת מהחברות בקבוצה יש קבוצה משלה באזור פעילותה, המקלה על ניהול הרכבות באזור.
ג'פאן ריילוויז מחזיקה ברשת מסילות הרכבת של יפן, אותה ירשה מחברת הרכבות הלאומית. נוסעים רשאים לעבור בין רכבות של חברות שונות מהקבוצה, ללא צורך ברכישת כרטיס נוסף.
| תחום פעילות | חברה | סמליל/צבע | אזור פעילות |
| --- | --- | --- | --- |
| נוסעים | חברת הרכבות של הוקאידו |  ירוק בהיר | הוקאידו |
| נוסעים | חברת הרכבות של מזרח יפן |  ירוק | טוהוקו, קאנטו, צ'ובו |
| נוסעים | חברת הרכבות של מרכז יפן |  כתום | צ'ובו |
| נוסעים | חברת הרכבות של מערב יפן |  כחול | קנסאי, צ'וגוקו |
| נוסעים | חברת הרכבות של שיקוקו |  תכלת | שיקוקו |
| נוסעים | חברת הרכבות של קיושו |  אדום | קיושו |
| משא | חברת רכבות המשא של יפן |  אפור | כל המדינה |
| מכון מחקר | המכון למחקר טכני של רכבות |  סגול בהיר |  |
| טכנולוגיית מידע | מערכות מידע לרכבות |  אדום כהה |  |
בעלות

ממשלת יפן הפריטה את חברת הרכבות הלאומית של יפן ב-1987. אף על פי שפירוק החברה החל באופן מיידי, ההפרטה לא הייתה מיידית. תחילה המשיכה הממשלה להחזיק בחברות הבת, ותהליך ההפרטה החל רק בראשית שנות ה-90. עד שנת 2006 עמדו כל מניות חברות הרכבות המזרחית, המערבית והמרכזית למכירה בבורסה לניירות ערך בטוקיו. לעומת זאת, חברות הרכבות של הוקאידו, של שיקוקו ושל קיושו, וכמו כן חברת רכבות המשא עודן בבעלותן של גופים ממשלתיים.
רקע

הפרטת חברת הרכבות הלאומית באה בעקבות סדרת כשלים ניהוליים, הפסדים כספיים ומקרי הונאה. בראשית שנות ה-80 ירד מספר הנוסעים ועסקי השינוע, ועליית מחירי הכרטיסים הביאו להפסדים נוספים. מה שנותר מחברת הרכבות הלאומית לאחר פירוקה ב-1987 הייתה חברה שנקראה "תאגיד הפרעון של חברת הרכבות הלאומית." מטרתו היחידה של תאגיד זה היה להפטר מנכסי החברה ומחובותיה, שלא עברו על ממשיכי דרכה, ולבצע פעולות נוספות הקשורות בפירוק החברה.
החברות החדשות נכנסו לתחרות, קיצצו במספר עובדיהן וערכו שינויים. תחילה התקבלו תגובות חיוביות מצד הציבור היפני, ומספר הנוסעים ברכבות ג'פאן ריילוויז גרופ הגיע ב-1987 ל-204.7 קילומטרים-נוסעים, עליה של 3.2% מ-1986. עלתה הדרישה לתחבורת רכבות, אם כי היא עדיין נותרה 28% מכלל תחבורת הנוסעים, וכ-5% משינוע משא ב-1990.
לשש החברות הייתה רשת מסילות רכבת באורך 18,800 קילומטרים בסוף שנות ה-80. מתוך אלה, כרבע היו מסילות כפולות, או מספר רב של מסילות צמודות, והשאר קווים בודדים. ב-1988 פעלו 51% מקטרי שש החברות באמצעות מנוע דיזל, והשאר על מנוע חשמלי. בבעלות חברת רכבות המשא של יפן כל הקטרים שלה, קרונות המשא והתחנות, אך היא שוכרת את השימוש בפסים משש החברות האחרות.
תאגיד נכסי השינקנסן מחכיר את מסילות השינקנסן, באורך כולל של 2,100 קילומטרים, לחברות הרכבות בהונשו. ב-1991 שינה התאגיד את שמו ל"הקרן לפיתוח רכבות." עוד 3,400 קילומטרים נוספים של מסילות רכבת נמצאים בבעלות חברות רכבות פרטיות אחרות וחברות המגזר השלישי.
אזורי הפעילות
גבעות עולם

ערך זה עוסק בחווה חקלאית בשומרון. אם התכוונתם לחברה לחיפושי נפט, ראו .
| --- | --- |

גבעות עולם, 2016
 מדינה:  ישראל ישראל
 תאריך ייסוד:  1996 
 קואורדינטות:  32°09′35″N 35°21′08″E﻿ / ﻿32.1598°N 35.3521°E﻿ / 32.1598; 35.3521 
 http://www.givotolam.co.il/
  מפת מיקום  מפה מפורטת   (למפת צפון השומרון מוגדלת) גבעות עולם(למפת צפון השומרון רגילה) גבעות עולם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעות עולם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעות עולם  he tabBackground:;tabBorder:#aaa;defaultTab:0;
 
בית הכנסת בגבעות עולם.
גִבְעוֹת עוֹלָם היא חווה חקלאית במעמד של מאחז ברכס גדעונים שבמזרח השומרון, כ־4.5 קילומטרים מדרום־מזרח לאיתמר, בפסגת ההר שלמרגלותיו הכפר הפלסטיני יאנון.
החווה

החווה הוקמה ב-1996 בידי אברי רן. בין התושבים גם בניו ובנותיו של רן ובני משפחותיהם. החווה הוקמה כמאחז ויש המחשיבים אותה ל"אבי המאחזים". ב"הסכם המאחזים" של מועצת יש"ע עם ממשלת ישראל ב-2000 הוסדרה חוקיותה של החווה והיא הוגדרה בו "יישוב מוקפא". החווה שוכנת בחלקה על אדמות מדינה. לפי חוות דעת (ביניים) בנושא מאחזים בלתי מורשים של טליה ששון חלק מהחווה שוכן על קרקע פרטית פלסטינית.
החווה מצויה בנחלת יוסף המקראית ושמה לקוח מברכת משה לשבט יוסף: ”מְבֹרֶכֶת יְהֹוָה אַרְצוֹ מִמֶּגֶד שָׁמַיִם מִטָּל וּמִתְּהוֹם רֹבֶצֶת תָּחַת. וּמִמֶּגֶד תְּבוּאֹת שָׁמֶשׁ וּמִמֶּגֶד גֶּרֶשׁ יְרָחִים. וּמֵרֹאשׁ הַרְרֵי קֶדֶם וּמִמֶּגֶד גִּבְעוֹת עוֹלָם.” (ספר דברים, פרק ל"ג, פסוקים י"ג–ט"ו).
החברה מוכרת מוצרים שונים, בהם יוגורט, חלקם תחת שם המותג "גבעות עולם".
מבנה

המבנה המרכזי בחווה הוא "המתומן" - מבנה עץ בסגנון כפרי המשמש כמטבח וחדר אוכל. בחווה קיימים 7 לולים לביצי חופש, וכן חקלאות אורגנית: דיר, ומחלבה המייצרת גבינות ויוגורטים. בחווה פועלת גם טחנת קמח ומאפייה המתבססת על דגנים אורגניים. כל מוצרי החווה הם תחת השגחת הבד"ץ של העדה החרדית.
במרכז החווה הקים האמן אסף קדרון, חתנו לשעבר של אברי רן, גלעד זיכרון ליהושע בן נון, שבמרכזו רצפת פסיפס ועליה הכיתוב: "יהושע בן נון חזק ואמץ". היצירה בנויה משבעה מעגלים וסביבה נטועים שישים עצי זית המסמלים מאפיינים שונים בסיפור כיבוש יריחו על ידי יהושע.
מדרום למבנה המרכזי נמצאת מערה ובה שלושה חדרים. לאחד החדרים תקרת זכוכית המאפשרת לקרני השמש לחדור פנימה. הירידה אל המערה מוארת בחשמל.
מזרחית לחווה נמצא מצפה שלושת הימים בו ניתן לראות את הים התיכון, ים המלח והכנרת.
גת עתיקה ומרתף יינות

בגבעה נמצאו שרידי גת עתיקה, המתוארכת לתקופת ההתנחלות, ובצידה מרתף שככל הנראה שימש לאחסון היין בו. כיום המרתף משמש לאירועי טעימת ומכירת יין מכרמי האזור המתקיימים בחגים.
חורשת גיבורי השומרון

בחווה קיימת חורשת גיבורי השומרון, שניטעה ב-14 במאי 2024, יום העצמאות ה-76 של מדינת ישראל, לזכרם של תושבי השומרון שנפלו בקרבות או נהרגו בפיגועים.
לקריאה נוספת

חגי הוברמן, כנגד כל הסיכויים - 40 שנות התיישבות ביש"ע, הוצאת ספריית נצרים, 2008.[דרושה הבהרה]
הערות שוליים

1 2  אביב לביא, אימת הגבעות, באתר הארץ, 8 באפריל 2003
↑  טליה ששון, חוות דעת (ביניים) בנושא מאחזים בלתי מורשים, 09/03/2005, עמ' 101
↑  לפי אתר החוה
↑  דפנה ארד, חקלאות אורגנית בהתנחלויות: שלום עם האדמה, לא עם השכנים, באתר הארץ, 28 באפריל 2012.
↑  עשרות עצים ניטעו ביום העצמאות בחורשת הגיבורים בשומרון, באתר ערוץ 7, 14 במאי 2024
קטע מגלעד יהושע בן נון
מרתף יין עתיק המתוארך לתקופת ההתנחלות, שהתגלה בגבעות עולם.
הכניסה למרתף היין העתיק שבגבעות עולם. נבנתה בעת החדשה בצורת בקבוק יין.